CELEX: 32018D0828(01)
Language: da
Date: 2018-08-22 00:00:00
Title: Kommissionens gennemførelsesafgørelse af 22. august 2018 om offentliggørelse i Den Europæiske Unions Tidende af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af varespecifikationen for en betegnelse i vinsektoren (Monzinger Niederberg (BOB))

28.8.2018   
               
               
                  DA
               
               
                  Den Europæiske Unions Tidende
               
               
                  C 302/6
               
            
         KOMMISSIONENS GENNEMFØRELSESAFGØRELSE
         af 22. august 2018
         om offentliggørelse i Den Europæiske Unions Tidende af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af varespecifikationen for en betegnelse i vinsektoren
         (Monzinger Niederberg (BOB))
         (2018/C 302/09)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 97, stk. 3, og
         ud fra følgende betragtninger:
         
                     (1)
                  
                  
                     Tyskland har indgivet en ansøgning om beskyttelse af betegnelsen »Monzinger Niederberg« i henhold til del II, afsnit II, kapitel I, afdeling 2, i forordning (EU) nr. 1308/2013.
                  
               
                     (2)
                  
                  
                     Kommissionen har i henhold til artikel 97, stk. 2, i forordning (EU) nr. 1308/2013 behandlet ansøgningen og konkluderet, at betingelserne i artikel 93-96, artikel 97, stk. 1, og artikel 100, 101 og 102 i nævnte forordning er opfyldt.
                  
               
                     (3)
                  
                  
                     For at gøre det muligt at indgive indsigelser i henhold til artikel 98 i forordning (EU) nr. 1308/2013 bør det enhedsdokument, der er omhandlet i artikel 94, stk. 1, litra d), i nævnte forordning, og henvisningen til den offentliggørelse af varespecifikationen, der fandt sted under den indledende nationale procedure for behandling af ansøgningen om beskyttelse af betegnelsen »Monzinger Niederberg«, offentliggøres i Den Europæiske Unions Tidende —
                  
               BESTEMT FØLGENDE:
         
            Eneste artikel
            Det enhedsdokument, der er udarbejdet i henhold til artikel 94, stk. 1, litra d), i forordning (EU) nr. 1308/2013, og henvisningen til offentliggørelsen af varespecifikationen for betegnelsen »Monzinger Niederberg« (BOB), findes i bilaget til denne afgørelse.
            I henhold til artikel 98 i forordning (EU) nr. 1308/2013 giver offentliggørelsen af denne afgørelse ret til at gøre indsigelse mod beskyttelsen af den betegnelse, der er anført i stk. 1, inden for to måneder fra datoen for offentliggørelsen i Den Europæiske Unions Tidende.
         
         
            Udfærdiget i Bruxelles, den 22 august 2018.
            
               
                  På Kommissionens vegne
               
               Pierre MOSCOVICI
               
                  Medlem af Kommissionen
               
            
         
         
            (1)  EUT L 347 af 20.12.2013, s. 671.
      
      
         
            BILAG
            
               »MONZINGER NIEDERBERG«
            
            
               PDO-DE-02363
            
            
               Ansøgningsdato: 29.6.2017
            
            ENHEDSDOKUMENT
            1.   Registreret betegnelse
            
            »Monzinger Niederberg«
            2.   Type geografisk betegnelse
            
            BOB — beskyttet oprindelsesbetegnelse
            3.   Kategorier af vinavlsprodukter
            
            
                     
                        1.
                     
                     
                        Vin
                     
                  4.   Beskrivelse af vinen/vinene
            
            »Monzinger Niederberg« har fået sit fine omdømme takket være druesorten Riesling, som disse usædvanlige vindyrningsjorder udtrykker på den bedst mulige måde. Derfor er kun sorten »Weißer Riesling« tilladt i henhold til BOB. Druerne skal som minimum høstes med mindstemostvægten for »Spätlese«. Det er udelukkende hvidvine uden bundfald.
            
               Kvalitetsvin
            
            Kvalitetsvinene er altid elegante vine med fine noter af æble og citrusfrugt i deres aroma, med tydelige mineraler og altid med en tør smag.
            Kvalitetsvinene har en bleg gulliggrøn til strågul farve.
            De nedenfor anførte analyseværdier, som skal bestemmes ved hjælp af en fysisk og kemisk analyse i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 78 °Oechsle
            Det maksimale restsukkerindhold er 25 g/l, forudsat at det samlede syreindhold, som er angivet i g/l vinsyre, er mindst 7,2 g/l. Hvis det er mindre end 7,2 g/l, er det maksimale restsukkerindhold 18 g/l.
            Generelle analytiske karakteristika
            
                        Maksimalt alkoholindhold (vol. %):
                     
                     
                        15
                     
                  
                        Virkeligt minimumsalkoholindhold (% vol.):
                     
                     
                        11
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            
               Vin med særlige egenskaber »Kabinett«
            
            »Kabinett«-vinene er altid elegante vine med fine noter af æble og citrusfrugt i deres aroma, med tydelige mineraler og med en raffineret sødme.
            Vinene med de særlige egenskaber »Kabinett« har en bleg gulliggrøn til strågul farve.
            De nedenfor anførte analyseværdier, som skal bestemmes ved hjælp af fysiske og kemiske analyser i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 78 °Oechsle
            Restsukkerindhold mindst 25 g/l
            Generelle analytiske karakteristika
            
                        Maksimalt alkoholindhold (vol. %):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        7
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            
               Vin med særlige egenskaber »Spätlese«
            
            »Spätlese«-vinene er altid elegante vine. De har fine noter af æble og citrusfrugt i deres aroma, med tydelige mineraler og med en varierende grad af sødme.
            Vinene med de særlige egenskaber »Spätlese« har en bleg gulliggrøn til strågul farve.
            De nedenfor anførte analyseværdier, som skal bestemmes ved hjælp af fysiske og kemiske analyser i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 78 °Oechsle
            Restsukkerindhold mindst 40 g/l
            Generelle analytiske karakteristika
            
                        Maksimalt alkoholindhold (vol. %):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        7
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            
               Vin med særlige egenskaber »Auslese«
            
            Vinene med de særlige egenskaber »Auslese« har en høj grad af sødme og fremviser indflydelsen fra Botrytis cinerea (ædelråd), som i dette tilfælde er ønskværdigt, gennem deres honning- og rosinaroma.
            Vinene med de særlige egenskaber »Auslese« har en strågul til gylden farve.
            De nedenfor anførte analyseværdier, som skal bestemmes ved hjælp af fysiske og kemiske analyser i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 85 °Oechsle
            Restsukkerindhold mindst 60 g/l
            Generelle analytiske karakteristika
            
                        Maksimalt alkoholindhold (vol. %):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        7
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            
               Vin med særlige egenskaber »Beerenauslese«
            
            Vinene med de særlige egenskaber »Beerenauslese« har en høj grad af sødme og fremviser indflydelsen fra Botrytis cinerea (ædelråd), som i dette tilfælde er afgørende, gennem deres honning- og rosinaroma.
            Vinene med de særlige egenskaber »Beerenauslese« har en gyldengul til dyb gyldengul farve.
            De nedenfor anførte analyseværdier, som skal bestemmes ved hjælp af fysiske og kemiske analyser i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 120 °Oechsle
            Restsukkerindhold mindst 90 g/l
            Generelle analytiske karakteristika
            
                        Maksimalt alkoholindhold (vol. %):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        5,5 
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            
               Vin med særlige egenskaber »Eiswein«
            
            »Eiswein«-vinene er imidlertid kendetegnet ved klare frugtnoter og manglende antydning af Botrytis. De har en høj grad af sødme og en skarp syre.
            Vinene med de særlige egenskaber »Eiswein« har en gyldengul til dyb gylden farve.
            De nedenfor anførte analyseværdier, som skal bestemmes ved hjælp af fysiske og kemiske analyser i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 120 °Oechsle
            Restsukkerindhold mindst 90 g/l
            Generelle analytiske karakteristika
            
                        Maksimalt alkoholindhold (vol. %):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        5,5 
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            
               Vin med særlige egenskaber »Trockenbeerenauslese«
            
            Vinene med de særlige egenskaber »Trockenbeerenauslese« har en høj grad af sødme, og gennem deres honning- og rosinaroma fremviser de den afgørende indflydelse fra Botrytis cinereas (ædelråd), som får druerne til at skrumpe som rosiner.
            Vinene med de særlige egenskaber »Trockenbeerenauslese« har en gyldengul til dyb gylden farve.
            De nedenfor anførte analyseværdier, som skal bestemmes ved hjælp af fysiske og kemiske analyser i overensstemmelse med den relevante EU-lovgivning, er bindende værdier, der skal være opfyldt, for at betegnelsen kan bruges til vinene.
            Mindstemostvægt: 150 °Oechsle
            Restsukkerindhold mindst 120 g/l
            Generelle analytiske karakteristika
            
                        Maksimalt alkoholindhold (vol. %):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        5,5 
                     
                  
                        Totalt minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                         
                     
                  
                        Maksimalt indhold af svovldioxid (mg/l):
                     
                     
                         
                     
                  Med hensyn til de analytiske karakteristika, hvor der ikke er angivet noget tal, finder bestemmelserne i den tyske vinlovgivning og den relevante EU-lovgivning anvendelse.
            5.   Vinfremstillingsmetoder
            
            a)   Væsentlige ønologiske fremgangsmåder
            
            Kvalitetsvine og vine med særlige egenskaber
            Særlig ønologisk fremgangsmåde:
            Vinene må kun modnes i overvejende smagsneutrale beholdere. Klassiske egetræsfade er tilladt, hvis den heraf opståede træaroma ikke opfattes i vinen eller kun har en diskret smag. Træaromaer, der er et udtryk for brugen af nye, små tønder med en kapacitet på under 600 liter (f.eks. fadtyper), er ikke tilladt.
            Delvis afalkoholisering, koncentration og brug af egetræsspåner er ikke tilladt.
            b)   Maksimumsudbytter
            
            Kvalitetsvine og vine med særlige egenskaber
            75 hl pr. hektar
            6.   Præcis afgrænsning af det geografiske område
            
            »Monzinger Niederberg« omfatter det traditionelle vindyrkningsområde i vindyrkningssamfundet Monzingen og er beliggende på den sydvendte skråning mellem byen Monzingen og udkørslen B 41 mod Nussbaum. Det omfatter ikke områderne syd for B 41 samt de relativt flade områder (< 15 % skråning) på bjergets højslette.
            Alt i alt omfatter området for den beskyttede oprindelsesbetegnelse »Monzinger Niederberg«27,5543 ha.
            7.   Primære druesorter
            
            Weißer Riesling — Riesling, Riesling renano, Rheinriesling, Klingelberger
            8.   Tilknytning til det geografiske område
            
            
               Monzinger Niederberg, kvalitetsvine og vine med særlige egenskaber
            
            
                     
                        1.
                     
                     
                        Geologi: Den omhandlede jord er residualjord fra Waderner Schichten-formationen, der er et konglomerat, som blev deponeret i området for ca. 280 millioner år siden. Den findes kun i Nahe-dalen og i dele af Saarland. Selv i Nahe-dalen er der kun få områder, hvor Waderner Schichten-formationen er synlig og har så stærk en indflydelse på jord som på Monzinger Niederberg. Waderner Schichten-formationen består hovedsageligt af skifer og kvartsit, men indeholder også kvartsåre. På overfladen er konglomeratet vejrbidt og i vekslende grad beriget med humus. Jordbundstyper af skifer og kvartsit som Waderner Schichten-formationen er kendt for ofte at give Riesling-vine citrus- og æblearoma. »Monzinger Niederberg«-vinene er derfor klart fremtrædende frem for de vine, der dyrkes i dybe lerjordbunde i vindyrkningsområder i naboegnene, som mere fremhæves for deres ferskenagtige, frugtagtige vine. Klippejorden sikrer, at jordoverfladen tørrer hurtigt ud efter regnbyger. Fugtigheden falder derfor hurtigt og hindrer udviklingen af uvelkommen skimmelsvamp.
                        Dette holder Botrytis cinerea, der ønskes for visse vine med særlige egenskaber, meget ren, hvilket betyder, at selv vine, der er lavet på druer med Botrytis cinerea, har en ekstremt ren og præcis aromaprofil.
                     
                  
                     
                        2.
                     
                     
                        Topografi: »Monzinger Niederberg«-vinmarkerne er beliggende mellem 160 m og 240 m over havets overflade.
                        På denne sydvendte skråning er den gennemsnitlige hældningskraft over 30 %.
                        Det stærke solskin sikrer derfor, at »Monzinger Niederberg« altid er meget varmere om dagen end sammenlignelige fladlandsområder på trods af dets under tiden ugunstige højde. Druerne opnår derfor en større grad af modenhed, hvilket giver vinene et lavere syreindhold og en mere moden frugtagtig aroma.
                     
                  
                     
                        3.
                     
                     
                        Klima: Monzingen er et af de køligere vindyrkningsområder ved floden Nahe. Men hvad der er endnu vigtigere, så er »Monzinger Niederberg« optimalt vendt mod solen. Det bliver derfor hurtigt opvarmet i løbet af dagen. Det er stærkt præget af termiske vinde, f.eks. strømme af varme vinde, der stiger op fra dalen på solskinsdage og yderligere opvarmer jorden. Få kilometer længere nordpå ligger Soonwald-skoven. Den virker om natten som en naturlig kilde til afkøling. Da de bedste dele af området ikke er direkte udsat for natlige vinde eller kold luft, sker afkølingen langsomt. Området har ca. 1 900 solskinstimer om året. Den daglige gennemsnitstemperatur er 10 °C. Forskellen mellem dag- og nattemperaturer er betydeligt højere end i den østlige del af Nahe-dalen. På grund af det relativt kølige vindyrkningsklima er »Monzinger Niederberg«-vinene i nogen grad finere end dem, der dyrkes i varmere vinfremstillingsområder, især dem fra den lave del af Nahe-dalen.
                        Den gennemsnitlige årlige nedbør er 570 mm med 60 % nedbør i løbet af vækstperioden.
                        Den relativt lave årlige nedbør kombineret med klippejorden, der har en meget begrænset vandlagringskapacitet, sikrer, at druerne fra »Monzinger Niederberg« normalt forbliver små. Det giver dem mere aroma, hvilket afspejles i vinene.
                     
                  
                     
                        4.
                     
                     
                        Menneskelig indflydelse: Den menneskelige indflydelse er baseret på en vindyrkningstradition, der går flere århundreder tilbage. Vinen dyrkes som regel på espalier. Generelt løber vinmarkerne fra nord mod syd. Dette sikrer, at druerne får en god soleksponering og passende mængder af luft.
                        Med hensyn til drueproduktionen kan vinproducenten, mens druerne vokser, opnå druer af bedre kvalitet ved hjælp af særlige vedligeholdelsesforanstaltninger, såsom at fjerne bladene fra druerne eller tynde ud i druerne. Det er også afgørende, at viden om særlige klimatiske og geologiske forhold gives videre fra generation til generation. Under høsten er det især udvælgelsen, der er særlig vigtig. Sunde grønne til gyldengule druer er særligt egnede til fremstilling af kvalitetsvinene og vinene med særlige egenskaber »Kabinett«, »Spätlese« og »Eiswein«. Til vinene med de særlige egenskaber »Auslese«, »Beerenauslese« og »Trockenbeerenauslese« ønskes indflydelsen fra ædelråd (Botrytis cinerea). I tørt vejr forårsager denne svamp en høj stigning i mindstemostvægten med samtidig dannelse af meget ren honning- og rosinaroma. Hvad angår »Eiswein«-vinene er det ikke kun vigtigt, at druerne er ved godt helbred, men den naturlige koncentrationseffekt fra frosten er også afgørende. Vinproducenten bruger udvælgelse og høstdatoen til på et tidligt tidspunkt at bestemme hvilke druer der er egnede til hvilke kvalitetsvine eller vine med særlige egenskaber. Endvidere kan der anvendes forskellige lagringsteknikker til at give egenskaber til det endelige produkt. Dette gælder især restsukkerindholdet, der spiller en vigtig rolle i differentieringen af kvalitetsvinene »Kabinett«-vinene og »Spätlese«-vinene.
                     
                  9.   Vigtige yderligere betingelser
            
            
               Retsgrundlag:
            
            National lovgivning.
            
               Type yderligere betingelse:
            
            Supplerende bestemmelser vedrørende mærkningen
            
               Beskrivelse af betingelsen:
            
            Med henblik på mærkning med en af de traditionelle benævnelser, der forbindes med denne oprindelsesbetegnelse, skal kvalitetsvinene og vinene med særlige egenskaber have gennemgået en officiel kvalitetstestprocedure. Det udstedte kontrolnummer (»amtliche Prüfungsnummer« eller »AP-Nummer«) skal fremgå af mærkningen. Det erstatter batchummeret.
            
               Link til varespecifikationen
            
            www.ble.de/eu-qualitaetskennzeichen-wein